Muutettu ehdotus neuvoston päätökseksi TACIS-ohjelman yhteydessä toteutetta- vasta Valko-Venäjän kansalaisyhteiskunnan kehitys-ohjelmasta vuodelle 1997 /* KOM/97/0602 lopull. */



Virallinen lehti nro C 384 , 18/12/1997 s. 0010



Muutettu ehdotus Neuvoston päätökseksi Tacis-ohjelman yhteydessä toteutettavasta Valko-Venäjän kansalaisyhteiskunnan kehitysohjelmasta vuodelle 1997 (97/C 384/06) KOM(97) 602 lopull. (Komission esittämä 13 päivänä marraskuuta 1997 EY:n perustamissopimuksen 189 a artiklan 2 kohdan nojalla) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja Euroopan Atomienergiayhteisön perustamissopimuksen (Euratom), ottaa huomioon teknisen avun toimittamisesta itsenäisille entisen Neuvostoliiton valtioille ja Mongolialle niiden talouden tervehdyttämiseksi ja vakiinnuttamiseksi 25. kesäkuuta 1996 annetun neuvoston asetuksen (Euratom, EY) N:o 1279/96, ja erityisesti sen 3 artiklan 11 kohdan, ottaa huomioon komission ehdotuksen, sekä katsoo, että Valko-Venäjän sisäinen tilanne on huonontunut erityisesti vuoden 1996 marraskuusta, mikä on johtanut demokratisoimisprosessin taantumiseen, perusvapauksien rajoittamiseen ja ihmisoikeuksien rikkomiseen, tämän vuoksi vuosia 1996-1999 koskevaa Taciksen maaohjelmaa eikä näin ollen myöskään toimenpideohjelmaa ole voitu neuvotella Valko-Venäjän viranomaisten kanssa, vaikka tällaiset ohjelmat normaalisti muodostaisivat perustan kumppanivaltion kanssa tehtävälle kahdenväliselle Tacis-yhteistyölle Tacis-asetuksen 5 artiklan mukaisesti, neuvosto on hyväksynyt Valko-Venäjää koskevan kannan, joka on esitetty sen 24. helmikuuta ja 15. syyskuuta 1997 tekemissä päätelmissä ja 29 päivänä huhtikuuta 1997 antamassa julistuksessa, jonka mukaan yhteistyö Valko-Venäjän viranomaisten kanssa keskeytetään, koska maassa ei ole uskottavia pyrkimyksiä välttämättömien demokraattisten uudistusten aikaansaamiseksi, mutta neuvosto tarjoaa Valko-Venäjälle tukea sen demokratisoimisprosessissa, erityisesti kahdella ajankohtaisella erikoisalalla: ihmisoikeuksien suojelu ja joukkoviestinten vapaus, yhteisön on tukenut demokratisoimisprosessia budjettikohdasta B7-7010, mutta tätä tukea pitäisi syventää ja täydentää muilla toimenpiteillä, ja Tacis-asetuksen 3 artiklan 11 kohdan mukaan neuvosto voi toteuttaa asianmukaisia kumppanivaltiolle annettavaa tukea koskevia toimenpiteitä, kun olennainen tekijä tuen kautta tapahtuvan yhteistyön jatkamiseksi puuttuu, erityisesti kun kyseessä on kansanvallan periaatteiden ja ihmisoikeuksien rikkominen, tämän vuoksi komissio on ehdottanut neuvostolle Valko-Venäjän kansalaisyhteiskunnan kehittämistä koskevan ohjelman aloittamista vuoden 1997 Tacis-ohjelman puitteissa sopivana toimenpiteenä Valko-Venäjän osalta, ja täten myös vuosia 1996-1999 Valko-Venäjää koskevan Taciksen maaohjelman ja näin ollen myös toimenpideohjelman puuttuessa, komission ehdottama ohjelma voidaan panna täytäntöön soveltuvin osin asetuksen (Euratom, EY) N:o 1279/96 ja erityisesti sen 6 ja 8 artiklan mukaisesti, ON PÄÄTTÄNYT SEURAAVAA: 1 artikla Hyväksytään Valko-Venäjää koskeva kansalaisyhteiskuntakehitysohjelma vuodelle 1997, 5 miljoonan ecun enimmäismääräisenä. 2 artikla Komissio panee ohjelman täytäntöön noudattaen soveltuvin osin (Euratom, EY) N:o 1279/96, erityisesti sen 6 ja 8 artiklaa. 3 artikla Tämä päätös julkaistaan Euroopan yhteisöjen virallisessa lehdessä.